b'\n_START_ARTICLE_\nFrancisco Franco\n_START_SECTION_\nKarier politik\n_START_PARAGRAPH_\nBeliau dilantik berpangkat jeneral ketika zaman pemerintahan Miguel Primo de Rivera antara tahun-tahun 1923 dan 1930, pada usia 33 tahun, menjadikan beliau jeneral termuda di Eropah pada ketika itu.\n_START_SECTION_\nPemerintahan\n_START_PARAGRAPH_\nFranco diiktiraf sebagai ketua negara Sepanyol oleh Britain dan Perancis pada bulan Februari 1939. Pada 26 Julai 1947, Franco mengisytiharkan Sepanyol sebagai sebuah kerajaan semula namun tidak menetapkan pewaris takhta demi meredakan keadaan antara puak-puak pendokong raja dalam Movimiento Nacional (baik dari puak Carlos mahupun Alfonso). Beliau tetap menggelarkan diri sebagai seorang "raja de facto seumur hidup", sehingga mengamalkan adat-adat yang seakan digunakan Raja Sepanyol sebelumnya.\n_START_SECTION_\nDekolonisasi\n_START_PARAGRAPH_\nSetelah Maghribi Perancis merdeka pada 1956, Franco menyerahkan hampir semua kawasan jajahan Sepanyol yang berjiranan kepada Mohammed V. Mohammed V menjajah Sahara Sepanyol setahun selepas itu dalam Perang Ifni. Maghribi akhirnya dapat menguasai semua bekas jajahan Sepanyol di gurun Sahara setelah Maraan Hijau tahun 1975._NEWLINE_Jajahan Guinea Khatulistiwa dimerdekakan Franco atas desakan Pertubuhan Bangsa-Bangsa Bersatu pada tahun 1968, eksklaf Ifni dikembalikan kepada Maghribi pada tahun berikutnya.\n_START_SECTION_\nMemilih pewaris kerajaan Sepanyol yang baru\n_START_PARAGRAPH_\nMasanya sebagai ketua negara masih merupakan isu kontroversi. Penyokongnya berpendapat bahawa Franco merupakan seorang pemimpin yang kukuh dan membawa stabiliti kepada Sepanyol, manakala penentangnya menuduhnya sebagai diktator yang kejam. Banyak musuh politiknya telah dijatuhkan hukuman mati semasa rejimnya._NEWLINE_Franco memutuskan mahu menamakan pemerintah penggantinya namun tidak menyenangi pertelingkahan antara puak-puak Carlista dan Alfonsoista. Beliau bercadang mahu melantik Otto von Habsburg atas dasar salasilah Habsburg yang pernah memerintah Sepanyol lama sebelum Perang Warisan Sepanyol berlaku, namun Otto menolak tawaran itu memandangkan rakyat Sepanyol melihatnya sebagai seorang Jerman bahkan beliau tidak mahu melepaskan asal-usulnya di Austria. Franco kemudiannya memilih Putera Juan Carlos de Borb\xc3\xb3n yang mendapat didikan oleh Otto._NEWLINE_By 1973 Franco had surrendered the function of prime minister (Presidente del Gobierno), remaining only as head of state and commander in chief of the military\n_START_SECTION_\nKematian\n_START_PARAGRAPH_\nPada akhir usia Franco, beliau mengalami banyak komplikasi kesihatan termasuk menghidap penyakit Parkinson yang berpanjangan. Beliau jatuh koma pada 30 Oktober 1975 lalu dipakaikan bantuan hayat padanya. Keluarga Franco bersetuju agar dihentikan bantuan hayat tersebut tidak lama kemudian. Beliau disytiharkan meninggal dunia beberapa minit selepas tengah 20 November 1975 pada usia 82 tahun, walau bagaimanapun, seorang sejarawan pula ada menyatakan beliau diberitahu sudah meninggal pada jam 6 petang hari sebelumnya._NEWLINE_Mayat Franco disemadikan di Valle de los Ca\xc3\xaddos, sebuah tugu besar dibina buruh paksa dalam kalangan tahanan politik sebagai memperingati Perang Saudara Sepanyol. _NEWLINE_Selepas kematiannya, Sepanyol telah memulakan pemulihan demokrasi.'